The Coasters
Store norske leksikon,Kunst og estetikk,Musikk,Populærmusikk,Soul  og R&B,Internasjonal soul og R&B
The Coasters, amerikansk doowop-gruppe dannet i Los Angeles i 1955 av Carl Gardner (1928–2011), Billy Guy (1936–2002), Bobby Nunn (1925–1986) og Leon Hughes (født 1932). De var spesielt populære i siste halvdel av 1950-tallet, men regnes også som delaktige i doowop-suksessen på 1960-tallet.
De hvite låtskriverne Leiber & Stoller forsynte den afroamerikanske vokalgruppa The Coasters med en rekke slagere med humoristiske tekster. Debutsinglen Down In Mexico ble en stor rhythm and blues-hit i 1956, mens de året etter slo an på poplistene med Searchin'/Young Blood og Yakety Yak. I 1958 ble Nunn og Hughes erstattet av Cornelius Gunter (1938–1990) og Will «Dub» Jones (1928–2000). Året etter fikk The Coasters sine tre siste store pophits: Charlie Brown, Along Came Jones og Poison Ivy.Bandet har hatt en rekke utskiftninger gjennom tidene, og flere grupper har kalt seg The Coasters, men Gardner ledet tidlig på 2000-tallet fortsatt sin versjon. Les mer i Store norske leksikon doowop rhythm and blues